Qarilik kataraktasi
Qarilik kataraktasi (Cataracta senilis) — qariyalarning koʻz gavhari patologiyasi boʻlib, hayot davomida orttirilgan kataraktalarning juda koʻp uchraydigan koʻz gavhari kasalligidir. Bundan tashqari kataraktaning boshqa turlari ham aniqlangan: Asoratli katarakta (cataracta complicata) — turli umumiy kasalliklardan keyin paydo boʻladia katarakta, Shikastlanish kataraktasi (cataracta traumatica) — koʻzga zarb tegishidan paydo boʻladigan katarakta, Nurlar ta’siridan yuzaga keladigan katarakta — (ultrabinafsha, infraqizil, rentgen)kabi nurlarning zararli taʼsiri sababli paydo boʻladigan katarakta, Ikkilamchi kataraktalar (cataracta secundaria). Hayotda orttirilgan kataraktalar awal bir koʻzda, keyin esa ikkinchi koʻzda paydo boʻladi. Qarilik kataraktasida loyqalanish koʻpincha gavharning poʻstlogʻida paydo boʻlib turadi va bunday holatga kulrang kataraktasi (Cataracta corticalis) deyiladi. Loyqalanish yadrodan boshlanadigan (Cataracta nuclearis) yadro kataraktasi kamroq uchraydi.